
Årets Atlet – Moelven IL friidrett sin utmerkelse til den som får flest Tyrvingpoeng innen fem ulike kategorier. Dette er klubbens gjeveste pris for ungdom og deles ut på sesongavslutningen hver høst.
Hensikten med Årets atlet er å stimulere til at flest mulig utøvere forsøker seg på mange øvelser, samt å inspirere til å forsøke å forbedre seg innen alle kategorier slik at man oppnår høyest mulig poengsum. Tittelen årets atlet skal være den gjeveste utmerkelsen som deles ut til Moelven IL friidrett`s sine utøvere, i aldersgruppen 10-19 år.

Tittelen tildeles den jente og gutt i Moelven IL Friidrett som samler flest Tyrvingpoeng innen 5 ulike kategorier. Poeng fra hver kategori summeres til en samlet poengsum for utøveren. Kategoriene er: 
Sprint:    Løp som er 400m og kortere.   
Distanse:   Løp over 400m, kappgang 
Hekkeløp:   Hekk og Hinder 
Hopp:     Lengde, Høyde, Stav, Tresteg 
Kast:     Liten ball, Kule, Spyd, Diskos, Slegge 

Tyrvingtabellen angir hvilke distanser, øvelser og kastredskaper som brukes i hver kategori for ulike aldersgrupper. Det er oppnådde Tyrvingpoeng som skal brukes ved utregningen. Friidrettens regler vedr. godkjente resultat gjelder (vindforhold, manuell tidtaking). 

Konkurranseperiode: 01.01.2018 – 15.10.2018

Tyrvingpoeng beregnes enklest ved å legge inn appen FriKalk på en Smarttelefon. Alder er aldersklassen utøver konkurrerer i (dvs. alder pr 31.12 gjeldende år).


Fyll ut tabellen nedenfor og send dokumentet på e-post til: dag.kashagen@friidrett.no

Frist: 15.oktober. 

